કોઇ વ્યક્તિએ મને પ્રશ્ન કર્યો કે તમે કહો છો તેમાં હું વિશ્વાસ નથી કરી શકતી કે સવારે ઊઠો ત્યારે જે સંકલ્પ કરો છો, એવા જ વિચારો આખા દિવસ દરમિયાન આવે? પણ એવું લાગે છે કે જ્યારે હું વિચાર કરું છું કે હું મારા કાર્યસ્થળે જઇશ ત્યારે દરેકને પ્રેમ અને પ્રસન્નતાની ઊર્જાની આપ-લે કરું, શું આ બરાબર છે અથવા કાર્યસ્થળે બોસ મને શું કહેશે તેવો વિચાર કરું? આ સ્થિતિમાં તે વ્યક્તિને મેં પુન: કહ્યું અને એ જ વાતનું બધાને ધ્યાન પણ દોરવા માગુ છું કે, સૌપ્રથમ ઊઠીને તમે જેવો વિચાર કર્યો હોય તેવા જ વિચારો સાથે જો તમે આખો દિવસ પસાર કરવાના હો તો તે મુજબ જ સમગ્ર દિવસનું નિર્માણ થતું પણ હોય છે. માટે જો એવું વિચારો કે જો મારી ઓફિસનો અનુભવ આખો દિવસ સંઘર્ષપૂર્ણ રહેશે અથવા તો ખૂબ ઉપર-નીચે રહે છે તો તેનો પ્રભાવ આપણા આગલા દિવસ ઉપર પણ પડશે. હવે જો તમે એવો નકારાત્કમક વિચાર કરો કે મારે તો પરાણે આવતીકાલે જવું જ પડશે. તો તમારું કાર્ય પણ એવું જ નકારાત્મક રહેશે. માટે આવા નકારાત્મક વિચારો કરવાનું છોડી દેશો તો જ પ્રગતિ કરી શકશો.